মেসিয়ার ২

মেসিয়ার ২ বা এম২ (বা এনজিসি ৭০৮৯) হলো কুম্ভ তারামন্ডলের বিটা অ্যাকুয়ারি তারা থেকে পাঁচ ডিগ্রী উত্তরে অবস্থিত একটি বর্তুলাকার স্তবক। এটি জাঁ-ডমিনিক মারাল্ডি ১৭৪৬ সালে আবিষ্কার করেছিলেন এবং এটি বৃহত্তম বর্তুলাকার স্তবকগুলির মধ্যে একটি।

 আবিষ্কার এবং দৃশ্যমানতা 
ফরাসী জ্যোতির্বিদ জাঁ-ডমিনিক মারাল্ডি ১৭৪৬ সালে জ্যাক ক্যাসিনির সাথে ধূমকেতু পর্যবেক্ষণ করার সময় প্রথমবারের মতো এম২ আবিষ্কার করেছিলেন। চার্লস মেসিয়ার ১৭৬০ সালে এটি পুনরায় আবিষ্কার করেছিলেন। তবে তিনি এটিকে নক্ষত্রবিহীন একটি নীহারিকা বলে মনে করেছিল। তবে ১৭৮৩ সালে উইলিয়াম হার্শেল স্তবকের মধ্যে তারাসমূহকে পৃথকভাবে শনাক্ত করতে সক্ষম হয়েছিলেন।

এম২ খালি চোখে দেখা যায় না বললেই চলে। দেখা গেলেও কেবল অত্যন্ত পরিষ্কার আকাশেই তা সম্ভব। বাইনোকুলার বা ছোট দূরবীক্ষণ যন্ত্র দিয়ে  এই স্তবকটিকে পর্যবেক্ষণ করলে আপাতদৃষ্টিতে এটিকে নক্ষত্রবিহীন মনে হলেও বড় দূরবীক্ষণ যন্ত্র দিয়ে পর্যবেক্ষণ করলে পৃথক পৃথক নক্ষত্র শনাক্ত করা যায়। এই স্তবকের উজ্জ্বলতম তারাসমূহের আপাত মাত্রা ১৩.১।

 বৈশিষ্ট্য 
এম২ পৃথিবী থেকে প্রায় ৫৫,০০০ আলোক বর্ষ দূরে অবস্থিত এবং এর ব্যাস প্রায় ১৭৫ আলোক বর্ষ। এটি বৃহত্তম বর্তুলাকার স্তবকসমূহের মধ্যে অন্যতম। স্তবকটি নক্ষত্রে সমৃদ্ধ এবং আকারের দিক থেকে উপবৃত্তাকার। এটি ১৩ বিলিয়ন বছর পুরাতন এবং মিল্কিওয়ে ছায়াপথের সাথে যুক্ত পুরানো বর্তুলাকার স্তবকের একটি।

এম২ স্তবকে ২১ টি পরিচিত বিষমতারাসহ প্রায় ১,৫০,০০ টি তারা রয়েছে। এর উজ্জ্বলতম তারার মধ্যে রয়েছে লোহিত এবং হলুদ দৈত্য তারা। সামগ্রিক বর্ণালীর ধরন হলো এফ৪। এম২ জাইয়া সসেজের (একত্রিত হওয়া বামন ছায়াপথের অনুমানিত অবশেষ) অংশ।

 তথ্যসূত্র 

 বহিঃসংযোগ 

বিষয়শ্রেণী:মেসিয়ার বস্তু
বিষয়শ্রেণী:এনজিসি বস্তু
বিষয়শ্রেণী:অবচিত চিত্র সিনট্যাক্স ব্যবহার করা পাতা
বিষয়শ্রেণী:বর্তুলাকার স্তবক